
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΦΕΒΡΟΥΑΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

88 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου της παλιάς πόλης της Κέρκυ¬ 


ρας. 1 

Οριοθέτηση και όροι δόμησης οικισμών Ν. Έβρου. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 285/32 (1) 


Τροποποίηση του ρυμοτομικού σχεδίου της παλιάς πόλης της Κέρκυρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και ειδικότερα τα άρθρα 3, 29 και 70. 

2. Τις διατάξεις του ν. 947/1929 (ΦΕΚ 169/Α) και ειδικότερα το 
άρθρο 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα 2, 3, και 7. 

4. Τις διατάξεις του ν. 1647/86 (ΦΕΚ 141/Α) και ειδικότερα το 
άρθρο 12 παρ. 5. 


5. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Την υπ’ αρ. 23- 283/86 γνωμοδότηση του Δημοτικού Συμβουλίου 
Κέρκυρας. 

7. Την υπ’ αρ. 324/86 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου της πα¬ 
λιάς πόλης της Κέρκυρας που έχει χαρακτηρισθεί ως παραδοσιακή 
με το από 22.4.80 π. δ/γμα (ΦΕΚ 274/Δ/80) και ειδικότερα στο 
οικοδομικό τετράγωνο που βρίσκεται η Ιόνιος Ακαδημία και περι¬ 
κλείεται από τις οδούς Ακαδημίας, Καποδιστρίου, Μαρ. Μηνιάτη 
και Ναπ. Ζαμπέλη με τον αποχαρακτηρισμό χώρου για ανέγερση 
κοινωφελούς κτιρίου και τη μετατροπή του σε δύο οικοδομικά τετρά¬ 
γωνα και κοινόχρηστο χώρο, όπως φαίνεται στο σχετικό χρωματι¬ 
σμένο πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 285/32/1984 πράξη του και που συνοπτικό του αντίτυπο δη¬ 
μοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 12 Ιανουάριου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. οικ. I- 5438 (2) 

Οριοθέτηση και όροι δόμησης οικισμών Ν. Έβρου. 

Ο ΝΟΜΑΡΧΗΣ ΕΒΡΟΥ 
’ Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ'/3.5.85) «περί 
«τρόπου καθορισμού ορίων οικισμών της χώρας μέχρι 2.000 κατ., κατη¬ 
γορίες αυτού και καθορισμός όρων και περιορισμών δόμησής τους». 

2. Του Ν. 1577 της 18.12.85 (ΦΕΚ 210Α’) περί «Γενικού Οικοδομι¬ 
κού Κανονισμού». 

3. Τις διατάξεις του Α.Ν. 314/68. 

4. Το άρθρο 9 του Ν.Δ. 17.7.1923. 

5. Τις προτάσεις των ιδιωτών μελετητών μηχανικών στους οποίους 
ανατέθηκε η μελέτη στα πλαίσια του προγράμματος των ανοικτών πό¬ 
λεων, που αφορούν τον προσδιορισμό των ορίων των υπ’ όψη οικισμών, 

6. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών από τους προαναφερμενους μελετητές κατά τις 
υποδείξεις των σχετικών προδιαγραφών του Υ.Χ.Ο.Π. 

7. Την με αριθ. 1/879/26.2.86 Απόφασή μας για την κατηγοριοποί- 
ηση των οικισμών του Ν. Έβρου που έχουν πληθυσμό μέχρι 2.000 κατ. 

8. Τα πληθυαμιακά στοιχεία της τελευταίας απογραφής της Ε.Σ.Υ.Ε. 

9. Τις γνωμοδοτήσεις του Συμβουλίου ΠΕ.ΧΩ.ΔΕ με αριθ. 4/21. 
5.86, 5/10.12.86 και 1/10.12.86. 

10. Τις αποφάσεις των Κοινοτικών Συμβουλίων: 4/86 Κοιν. Δαδιάς, 
13/85 Κοιν. Λυκόφης, 29/85 Κοιν. Κορνοφωλιάς, αποφασίζουμε: 

I. Καθορίζουμε τα όρια των οικισμών Δαδιά- Κορνοφωλιάς- 
Λευκίμης, Λυκόφης, όπως αυτά φαίνονται στα συνοδευτικά της 
παρούσης σχεδιαγράμματα σε κλ. 1:5000, που αποτελούν αναπό¬ 
σπαστα μέρη της απόφασης αυτής, και συντάχθηκαν βάσει στοι¬ 
χείων χαρτών και επί τόπου ελέγχου. 

11. Καθορίζουμε τους ακόλουθους όρους δόμησης. 

1. Αρτιότητα: Εντός των ορίων των πιο πάνω οικισμών θεωρού¬ 
νται άρτια τα οικόπεδα που έχουν ελάχιστο εβαδόν 600 τ.μ. 


Κατά παρέκκλιση, εντός των ως άνω ορίων θεωρούνται άρτια τα 
οικόπεδα με όποιο εμβαδόν και διαστάσεις είχαν την ημέρα δημοσίευ¬ 
σης του Δ/γματος. 

2. Ύψος: Εντός των ορίων των οικισμών, το μέγιστο επιτρεπόμενο 
ύψος ορίζεται σε 7,50 μ. 

3. Κατά τα λοιπά ισχύουν οι γενικοί όροι δόμησης που προβλέπο- 
νται από τα άρθρα 5, 6, 7 του από 24.4.85 Π. Δ/γματος. 

Β. Ειδικοί όροι δόμησης. 

Όπως φαίνεται και στο δελτίο αρχιτεκτονικής αναγνώρισης που 
συνοδεύει την παρούσα απόφαση, καθορίζονται οι εξής όροι δόμησης: 

1. Επικάλυψη: Στέγη ξύλινη δίριχτη ή τετράριχτη με κεραμίδια 
βυζαντινού τύπου κλίσης έως 30%, ύψους έως 2 μ. και το τελεί- 
ωμα της με τα παραδοσιακά πρότυπα. 

2. Όψεις: Υλικά: Πέτρα ή τούβλα ή σοβάς. 

Χρώμα Λευκό: 

3. Εξώστες: Καλυμένοι με προεξοχή στέγης ή ακάλυπτοι. 

Διαστάσεων: μήκους έως το 1/4 του μήκους της όψης και όχι 
μικρότερο του 1,60 μ. - πλάτους έως 1,20 μ. 

4. Κιγκλιδώματα: Ξύλινα ή σιδερένια. 

5. Ανοίγματα: Να καταλαμβάνουν ποσοστό έως 20% της κάθε 
όψης. Μέγιστο πλάτος ανοίγματος 1,20 μ. 

6. Κουφώματα: Ξύλινα με καϊτια και ξύλινα ταμπλαδωτά. 

7. Περίφραξη: Χαμηλός μαντρότοιχος με υλικά όπως των όψεων 
και πιθανή χρήση κιγκλιδώματος ξύλινου ή σιδερένιου. 

8. Κλιμακοστάσιο: Απαγόρευση κατασκευής εξωτερικού ανοικτού κλι¬ 
μακοστασίου. 

Αλεξ/πολη, 29 Δεκεμβρίου 1986 

Ο Νομάρχης 
ΑΝΤΩΝΗΣ ΚΩΒΑΙΟΣ 

Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑΣ 

η. ι.ι 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











